EkBass/fiwiki-20250220-pages-articles huggingface dataset:
Signe Persson-Melin

thumb|Mosaiikkireliefi Tukholman Karlavägenillä, Persson-Melin yhdessä Anders Liljeforsin kanssa. Signe Persson-Melin (19. kesäkuuta 1925 Tomelilla, Ruotsi – 31. elokuuta 2022 Malmö, Ruotsi) oli ruotsalainen muotoilija, joka tunnetaan erityisesti keramiikka- ja lasiesineistään. == Elämä ja ura == Signe Persson- Melin kiinnostui jo koulu­aikoina saven­valannasta ja jätti koulunsa kesken työsken­nelläk­seen Lommassa sijain­neessa ruukku­tehtaassa. Hän opiskeli Kööpen­haminan Kunsthåndværkerskolenissa 1946–1948 ja sen jälkeen Tukholman Konstfack-koulussa 1949–1950. Hänen esikois­näyttelynsä oli 1953 Galerie Modernessa Tukholmassa, mutta varsinainen läpimurto tapahtui H55-yhteis­näyttelyssä (Slöjd­föreningens Hälsingborgs­mässa 1955), jonne hän toi esille sittemmin suureen suosioon nousseet tekstitetyt maustepurkkinsa. 1950- ja 1960-luvulla Persson-Melin tuli tunnetuksi rustiikista käyttö­keramiikastaan, joka perustui yksinkertaisiin funktio­naalisiin muotoihin. Vuodesta 1967 Signe Persson-Melin työskenteli Boda-lasitehtaassa yhdessä Monica Backströmin ja Erik Höglundin kanssa. Siellä hänen ensimmäinen tuotantoon mennyt työnsä oli Ruben-niminen olut-, viini- ja snapsilasisto. Vuodelta 1969 ovat peräisin kulmikkaat, erikokoiset lasiset säilytyspurkit korkkikansineen. 1970-luvulla Persson-Melin suunnitteli erilaisia tulenkestäviä lasiesineitä Boda Novalle, muun muassa paljon jäljitelmiä saaneen teekannun ja sen lämmittimen. Hänen muita toimeksiantajiaan olivat Höganäsin keramiikkatehdas, Kosta Boda ja Rörstrand. Signe Persson-Melin on tehnyt myös suuria julkisia keramiikka­teoksia muun muassa Tukholman T-Centralen-metroasemalle. Vuonna 2004 hän suunnitteli elegantin teekannun Svenskt Tenn -yritykselle. Vuonna 1958 Signe Persson-Melin sai Lunning- palkinnon. Vuonna 1985 hänet nimitettiin Ruotsin ensimmäiseksi lasi- ja keramiikka­muotoilun professoriksi Tukholman Konstfackskolaniin. Vuonna 2001 hän oli yksi Prinssi Eugenin mitalin saajista. Signe Persson-Melin oli naimisissa graafikko John Melinin (1921–1992) kanssa. Heidän poikansa on kuvanveistäjä Truls Melin. Signe Persson-Melin kuoli 97-vuotiaana elokuussa 2022. == Lähteet == * Atle Bjarnestam, Eva: De formade 1900-talet, Design A till Ö, Natur och Kultur 2005, ISBN 91-27-10778-7. * Wickman, Kerstin: Signe Persson-Melin – keramiker och formgivare, T&M; förlag 1997, ISBN 91-630-5737-9. === Viitteet === ==Aiheesta muualla== *Persson-Melin Scandinavian Design -sivustolla *Persson-Melinin SPM-posliiniastiasto Iittalan sivustolla Luokka:Vuonna 1925 syntyneet Luokka:Vuonna 2022 kuolleet Luokka:Ruotsalaiset muotoilijat
(I Would) Die for You

(I Would) Die for You (lyhennettynä usein Die for You) on Antiquen single, jolla yhtye edusti . Kappale keräsi kilpailussa 147 pistettä ja sijoittui kolmanneksi. Die for You myi Kreikassa platinaa ja Ruotsissa kultaa. ==Kappalelista== *Kreikan julkaisu # "(I Would) Die For You" (English Version) # "(I Would) Die For You" (Eurovision Version) # "(I Would) Die For You" (Greek Version) # "(I Would) Die For You" (Extended Version) *Promosingle # "(I Would) Die For You" (Eric S Radio) # "(I Would) Die For You" (Die For Disco Radio) # "(I Would) Die For You" (Nordlight Vs C&N; Project) # "(I Would) Die For You" (BGTH Remix Radio) # "(I Would) Die For You" (Eric S Club) # "(I Would) Die For You" (BGTH Remix Extended) # "(I Would) Die For You" (Die For Disco Instrumental) # "(I Would) Die For You" (Eurovision Version) # "(I Would) Die For You" (Extended Version) ==Listasijoitukset== Lista (2001) Paras sijoitus Eurooppa (European Hot 100) 9 Kreikka (IFPI) 1 Norja (VG-lista) 15 Romania (Romanian Top 100) 4 Ruotsi (Sverigetopplistan) 3 Saksa (Official German Charts) 85 Sveitsi (Hitparade) 75 Tanska (Tracklisten) 15 ==Lähteet== Luokka:Kreikan euroviisuedustuskappaleet Luokka:Vuoden 2001 euroviisuedustuskappaleet
Nikolai Sillman

Nikolai (Niklas) Sillman (, 9. toukokuuta 1858 Viapori – 6. tammikuuta 1929 Terijoki) oli Venäjän keisarillisen armeijan kenraalimajuri, joka toimi Vaasan ja Mikkelin läänien kuvernöörinä vuosina 1913–1917. Nikolai Sillmanin vanhemmat olivat eversti Claes Gustaf Fredrik Sillman ja Xenia Sokoloff. Hänet otettiin oppilaaksi Pietarin merikadettikouluun vuonna 1874. Sillman palveli siipiratasalus Hrabryillä ja hänet ylennettiin luutnantiksi vuonna 1881. Vuonna 1886 hänet määrättiin Pietarin merikadettikoulun nuoremmaksi osastopäälliköksi. Sillman ylennettiin kapteeniluutnantiksi ja määrättiin palvelukseen Siperian ekipaasiin vuonna 1892, josta hän sai vuonna 1895 siirron Itämeren laivastoon. Hän toimi torpedovene 112:n päällikkönä ja monitori Uraganin vanhimpana upseerina Itämeren rannikkopuolustuksessa. Sillman ylennettiin kapteeniksi ja hänet siirrettiin panssarifregatti Admiral Tšitšagovin vanhimmaksi upseeriksi vuonna 1898. Sillman palveli Vladivostokin satamassa vuodesta 1899 ja hänet ylennettiin everstiluutnantiksi vuonna 1904. Samana vuonna hän sai ylennyksen everstiksi ja siirron Sevastopolin satamaan. Sillman palasi Vladivostokin satamaan vuonna 1906 ja Sevastopolin puoliekipaasin päälliköksi vuonna 1909. Hänet ylennettiin kenraalimajuriksi vuonna 1911. Sillman nimitettiin Itämeren laivaston ja amiraliteetin laivaveistämöiden hallinnon jäseneksi vuonna 1913. Saman vuoden joulukuussa hänet määrättiin Vaasan läänin kuvernööriksi. Vuoden 1916 alussa Sillman siirrettiin Mikkelin läänin kuvernööriksi. Hän sai eron kuvernöörin virasta ja samalla sotapalveluksesta helmikuun vallankumouksen jälkeen vuonna 1917. Viimeiset vuotensa kenraali Sillman vietti Terijoella. Hänet on haudattu Helsingin ortodoksiselle hautausmaalle. Sillmanin veli oli senaattori Teodor Sillman. ==Lähteet== == Aiheesta muualla == *Landsmän i ryska marinen 1808-1918, s. 146; Suomen sukututkimusseuran julkaisuja XIV 1938 *Mirko Harjula: "Ryssänupseerit": Ensimmäisen maailmansodan Venäjän asevoimien suomalaistaustaiset upseerit 1914-1956, sivut 74 ja 197 Luokka:Mikkelin läänin maaherrat Luokka:Suomalaiset kenraalit Luokka:Vaasan läänin maaherrat Luokka:Venäläiset kenraalit Luokka:Vuonna 1858 syntyneet Luokka:Vuonna 1929 kuolleet
HMS Royal Oak (1862)

HMS Royal Oak oli Britannian kuninkaallisen laivaston vuonna 1862 vesillelaskettu ensimmäinen puurunkoinen panssarifregatti. == Valmistus == Alus tilattiin Chathamin telakalta 91-tykkisenä toisen luokan linjalaivana, ja sen köli laskettiin vuonna 1860. Aluksen muutostyöt 36-tykkiseksi panssarifregatiksi hyväksyttiin vuonna 1861. Alukselta poistettiin yläkansi, ja sen runkoa pidennettiin seitsemällä metrillä, jotta suunniteltu aseistus saatiin mahtumaan yhdelle kannelle. Samalla alkuperäinen keula muutettiin panssarilaivojen suoraksi keulaksi ja perä kaarevaksi. Kylkien panssarointi venytettiin koko pituudelle sen ollessa keskellä 4,5 tuumaa ja päissä 2,5 tuumaa. Aluksen runko panssaroinnin takana oli 28 tuuman tammea. Valmistuessa alus oli varustettu parkkitakilalla, jonka purjepinta-ala oli 25 000 neliöjalkaa. Aluksen takilointi muutettiin vuonna 1866 täystakilaksi. Vuonna 1864 alus kykeni pelkin purjein 13,5 solmun nopeuteen, mikä on ironcladien nopeusennätys. Alus laskettiin vesille 10. syyskuuta 1862, ja se valmistui huhtikuussa 1863.Gardiner, Robert s. 11 Alkuperäisen suunnitelman mukaan alukselle piti asentaa 36 kappaletta 68 naulan SB-tykkiä, mutta aluksen valmistuessa sen pääkannelle oli asennettu kahdeksan 7 tuuman BLR ja kaksikymmentäneljä 68 naulan SB-tykkiä. Lisäksi yläkannelle oli asennettu kolme seitsemän tuuman BLR-tykkiä. == Palvelus == Aluksen aseistus muutettiin vuonna 1867 neljäksi 8 tuuman MLR- ja kahdeksikymmeneksi 7 tuuman MLR-tykiksi, joista neljä oli yläkannella. Alus makasi vuodesta 1871 alkaen ankkurissa, ja se myytiin vuonna 1885. == Lähteet == * * * * === Viitteet === Luokka:Kuninkaallisen laivaston taistelulaivat Luokka:Chathamin telakan valmistamat alukset Luokka:Bulwark-luokan linjalaivat
Masayoshi Ōhira

Masayoshi Ōhira (1910–1980) oli japanilainen poliitikko. Hän oli Japanin ulkoministeri vuosina 1962–1964 ja uudestaan 1972–1974. Valtiovarainministeri hän oli 1974–1976. Hänestä tuli 1976 liberaalidemokraattisen puoleen pääsihteeri, ja vuonna 1978 hänestä tuli pääministeri. Hän hajotti parlamentin 1980, mutta kuoli kesken vaalikampanjan.Facta 2001, WSOY 1985, 12. osa, palsta 245 == Lähteet == == Aiheesta muualla == Luokka:Japanin ulkoministerit Luokka:Japanin pääministerit‎ Luokka:Japanin valtiovarainministerit Luokka:Vuonna 1910 syntyneet Luokka:Vuonna 1980 kuolleet
Ohtaansalmi

Ohtaansalmi on Rikkaveden ja Juojärven välinen salmi Outokummun ja Tuusniemen rajalla. Salmen kautta kulki vuonna 1595 solmitun Täyssinän rauhan raja.Facta 2001, WSOY 1985, 12. osa, palsta 252 Tuusniemen puoleisella rannalla on kallioon hakattu Täyssinän rauhan rajamerkki. Ohtaansalmen ylittää kaksi maantiesiltaa, vuonna 1952 valmistunut moottoriajoneuvoliikenteeltä suljettu silta sekä nykyinen vuonna 1996 valmistunut uudempi silta. Ennen vuotta 1952 salmi ylitettiin kapulalossilla. == Lähteet == Luokka:Suomen salmet Luokka:Juojärven reitin valuma-alue Luokka:Rajapaikat
Titus Welliver

Titus Welliver (s. 12. maaliskuuta 1961) on yhdysvaltalainen näyttelijä. Televisiossa Welliver tunnetaan parhaiten rooleistaan sarjoissa Lost, Deadwood, Sons of Anarchy, Bosch sekä Bosch: Legacy, joista kahdessa viimeisimmässä hän näyttelee pääosaa. Valkokankaalla Welliver on tehnyt isoimmat roolityönsä Ben Affleckin elokuvissa Gone Baby Gone (2007), The Town (2010) sekä Argo (2012). ==Lapsuus ja nuoruus== Titus Welliver syntyi New Havenissa vanhempinaan muotikuvaaja Norma Cripps ja taidemaalari Neil Welliver. Isänsä tavoin myös Titus tunnetaan näyttelijän töiden lisäksi taidemaalarina. 1980-luvulla Welliver opiskeli New Yorkin yliopistossa pääaineenaan draama. Titus Welliverin kaikki kolme sisarusta ovat kuolleet: Isoveli Silas, joka kuoli lihastautiin, pikkusisko, joka kuoli lapsena sekä pikkuveli Eli, joka kuoli Thaimaassa. ==Ura== Titus Welliver on näytellyt muun muassa televisiosarjoissa Lost, Bosch, NYPD Blue, Brooklyn South, Kovat otteet, Elämän pyörteissä, Deadwood, Pako, Sons of Anarchy, Good Wife ja Mentalist. Lisäksi hän on näytellyt elokuvissa Transformers – Tuhon aikakausi, The Town, The Doors, Argo ja Promised Land. ==Yksityiselämä== Welliver on ollut naimisissa neljä kertaa. Avioliitot Heather Wielandtin ja näyttelijä Joanna Heimboldin kanssa päättyivät eroon. Kolmas vaimo tuottaja Elizabeth W. Alexander kuoli vuonna 2012 rintasyöpään. Welliverillä on tytär Elizabeth W. Alexanderin kanssa sekä kaksi poikaa Joanna Heimboldin kanssa. Titus Welliver meni naimisiin neljännen vaimonsa, saksalaisen muotikonsultin ja entisen mallin Jose Stemkensin kanssa vuonna 2014. == Lähteet == == Aiheesta muualla == Luokka:Yhdysvaltalaiset näyttelijät Luokka:Yhdysvaltalaiset televisionäyttelijät Luokka:Vuonna 1961 syntyneet Luokka:Elävät henkilöt
Valle Oikarinen

Valle Juhani Oikarinen (8. joulukuuta 1927 Kajaani – 24. marraskuuta 2017 HelsinkiKuolinilmoitus Helsingin Sanomissa 3.12.2017, sivu C 12) oli suomalainen hammaslääkäri ja professori. Hän oli Helsingin yliopiston hammas- ja suukirurgian professori 1979Facta 2001, osa 12, p. 254. WSOY 1985.–1993. Sitä ennen hän oli saman oppiaineen dosentti 1970–1979.Helsingin yliopiston opettajat ja virkamiehet. ==Lähteet== Luokka:Suomalaiset hammaslääkärit Luokka:Suomalaiset professorit Luokka:Helsingin yliopiston professorit Luokka:Vuonna 1927 syntyneet Luokka:Vuonna 2017 kuolleet
Arkalochóri

Arkalochóri (; transl. myös Arkalohóri; ) on Kreikan kaupunki sekä samanniminen Minóa Pediádan kunnan kunnallisyksikkö (Δημοτική Ενότητα Αρκαλοχωρίου, Dimotikí Enótita Arkalochoríou) ja entinen itsenäinen kunta. Se sijaitsee Iraklionin alueyksikössä Kreetan alueella. Koko kunnallisyksikön väkiluku on 10 476 ja varsinaisen Arkalochórin kaupungin väkiluku 4 313 (vuonna 2011). Arkalochórin kaupunki sijaitsee Kreetan saaren keskiosissa noin 25 kilometriä Iraklionista kaakkoon. Kaupungin nimi on suomeksi ”Mäyräkylä”. Arkalochórin kunnallisyksikkö käsittää alueen, joka ulottuu saaren etelärannikolle saakka. Arkalochóri on Arkalochórin, Kástellin ja Viánnoksen hiippakunnan piispanistuin ja siellä sijaitsee hiippakunnan katedraali. Kaupungin lounaispuolella sijaitsee Arkalochórin luola, joka oli minolaisaikainen luolapyhäkkö. Sieltä on löydetty muun muassa niin kutsuttu Arkalochórin kirves, jossa on tuntematonta kirjoitusta. Arkalochóri oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Minóa Pediádan kunnaksi yhdessä Kastéllin ja Thrapsanón kanssa, jolloin se muuttui uuden kunnan kunnallisyksiköksi. Arkalochórin seutu kärsi tuhoja vuoden 2021 maanjäristyksessä. == Kunnallisyksikön osat == Arkalochórin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Arkalochóri Agía Semní 8 Archontikó 194 Arkalochóri 4 313 Chouméri 97 Milliarísi 4 Mousoúta 90 Zínta 116 Demáti Demáti 268 Krasás 22 Garípa Drapéti 166 Garípa 350 Íni Íni 358 Machaíra 179 Monastiráki 54 Karavádos Karavádos 299 Kasános Avlí 259 Kasános 212 Kastellianá Áno Kastellianá 153 Favrianá 48 Fílippoi 44 Káto Kastellianá 220 Tsoútsouros 93 Lefkochóri Áno Pouliá 49 Chandroú 6 Kaló Chorió 32 Káto Pouliá 35 Lefkochóri 155 Nipiditós Nipiditós 306 Roussochória 242 Panagía Panagía 454 Panórama Amourgélles 199 Panórama 180 Stíronas 116 Pártira Badiá 57 Mikrá Episkopí 3 Pártira 291 Tourlotí 37 Patsíderos Patsíderos 247 Skiniás Lagoúta 50 Skiniás 456 Vakiótes 14 Yhteensä: 10 476 == Lähteet == == Aiheesta muualla == Luokka:Kreetan entiset kunnat Luokka:Kreetan kaupungit Luokka:Minóa Pediáda
Así Goniá

Así Goniá () on Kreikan kylä sekä samanniminen Apokóronaksen kunnan kunnallisyksikkö (Δημοτική Ενότητα Ασή Γωνιάς, Dimotikí Enótita Así Goniás) ja entinen itsenäinen kyläkunta. Se sijaitsee Chanián alueyksikössä Kreetan alueella. Kylän ja kunnallisyksikön väkiluku on 527 (vuonna 2011). Así Goniá sijaitsee vuoristossa Kreetan länsiosan sisämaassa linnuntietä noin 37 kilometriä Chaniásta kaakkoon ja noin 21 kilometriä Réthymnosta lounaaseen. Sinne kuljetaan rotkon kautta. Kylä on ollut olemassa jo roomalaisena aikana ja mainitaan myös venetsialaisena aikana. Helposti suojattavan rotkon ansiosta kylä piti turkkilaisvallan aikana turkkilaiset loitolla ja se oli yksi Kreetan kansannousun tukikohdista vuonna 1867. Kylän perinteinen elinkeino on lampaiden paimentaminen. Eräs suuri paikallinen juhla on lampaiden siunaaminen paimenten suojelijan Pyhän Georgioksen päivänä 23. huhtikuuta. Así Goniá oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Apokóronaksen kunnaksi yhdessä Arménoin, Fresin, Georgioúpolin, Kryonerídan ja Vámoksen kanssa, jolloin se muuttui uuden kunnan kunnallisyksiköksi. == Lähteet == == Aiheesta muualla == Luokka:Apokóronas Luokka:Kreetan entiset kunnat Luokka:Kreetan kylät
Georgioúpoli

Georgioúpoli (; ) on Kreikan kylä sekä samanniminen Apokóronaksen kunnan kunnallisyksikkö (Δημοτική Ενότητα Γεωργιουπόλεως, Dimotikí Enótita Georgioupóleos) ja entinen itsenäinen kunta. Se sijaitsee Chanián alueyksikössä Kreetan alueella. Koko kunnallisyksikön väkiluku on 2 749 ja varsinaisen Georgioúpolin kylän väkiluku 455 (vuonna 2011). Georgioúpolin kylä sijaitsee Almyrósjoen suussa Kreetan saaren pohjoisrannikolla Almyróksenlahden rannalla noin 22 kilometriä Réthymnosta länteen ja noin 30 kilometriä Chaniásta kaakkoon. Se on kasvanut rantalomakohteeksi. Georgioúpolin kunnallisyksikkö käsittää myös muita rantalomakohteita, kuten Paralía Kourná, sekä Kournás-järven alueen. Kylä on rakennettu antiikin ajan Amfimallan kaupungin (myös Amfimala, Amfimalion) paikalle. Georgioúpoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Apokóronaksen kunnaksi yhdessä Arménoin, Así Gonián, Fresin, Kryonerídan ja Vámoksen kanssa, jolloin se muuttui uuden kunnan kunnallisyksiköksi. == Kunnallisyksikön osat == Georgioúpolin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Fylakí Drámia 257 Fylakí 45 Georgioúpoli Asprouliánoi 248 Georgioúpoli 455 Kávallos 72 Mathés 68 Mourí 93 Kalamítsi Amygdáli Exópoli 167 Kalamítsi Amygdáli 130 Kástellos Kástellos 124 Metamórfosi 9 Pátima 11 Kournás Kournás 471 Paralía Kourná 599 Yhteensä: 2 749 == Lähteet == == Aiheesta muualla == Luokka:Apokóronas Luokka:Kreetan entiset kunnat Luokka:Kreetan kylät
Kastrí (Gávdos)

Kastrí (; ) eli Gávdos (Γαύδος) on Kreikan kylä, joka sijaitsee Gávdoksen saarella. Se kuuluu hallinnollisesti Gávdoksen kuntaan, Chanián alueyksikköön ja Kreetan alueeseen. Kylän väkiluku on 37 (vuonna 2011). Kastrí on Gávdoksen saaren pääkylä ja kunnan kuntakeskus. Kastrí, suomeksi ”Linna”, sijaitsee saaren keskiosissa noin 200 metrin korkeudessa. Etäisyys saaren satamakylään Karavéen on noin viisi kilometriä. Kylässä on muun muassa pieni kunnantalo sekä vanha poliisiasema ja koulu. == Lähteet == Luokka:Gávdos Luokka:Kreetan kylät
Neápoli (Lasíthi)

Neápoli (; ) on Kreikan kaupunki sekä samanniminen Ágios Nikólaoksen kunnan kunnallisyksikkö (Δημοτική Ενότητα Νεάπολης, Dimotikí Enótita Neápolis) ja entinen itsenäinen kunta. Se sijaitsee Lasíthin alueyksikössä Kreetan alueella. Koko kunnallisyksikön väkiluku on 4 463 ja varsinaisen Neápolin kaupungin väkiluku 2 683 (vuonna 2011). pienoiskuva|vasen|Neápolin Neitsyt Marian kuolonuneen nukkumisen katedraali eli Megáli Panagía. Neápoli sijaitsee Kreetan saaren itäosan sisämaassa Iraklionista Ágios Nikólaokseen johtavan päätien varrella noin 15 kilometriä Ágios Nikólaoksesta luoteeseen. Sitä ympäröi laakso, jossa on paljon oliivitarhoja, sekä vuoristo. Neápoli oli Lasíthin prefektuurin pääkaupunki vuoteen 1904, jolloin Ágios Nikólaoksesta tuli prefektuurin (nykyisen alueyksikön) pääkaupunki. Kaupunki on vuodesta 1866 Kreetan kirkon Pétran ja Cherrónisoksen hiippakunnan piispanistuin ja siellä sijaitsee hiippakunnan katedraali Neitsyt Marian kuolonuneen nukkumisen katedraali eli Megáli Panagía. Neápoli oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Ágios Nikólaoksen kuntaan yhdessä Vrachásin kanssa, jolloin se muuttui uuden kunnan kunnallisyksiköksi. == Kunnallisyksikön osat == Neápolin kunnallisyksikkö muodostuu seuraavista kylä- ja kaupunkiyhdyskunnista ja asutuksista: Kylä- tai kaupunki­yhdys­kunta Kylä, kaupunki tai muu asutus Väkiluku (2011) Ágios Antónios Ágios Antónios 8 Amygdalólakkos 1 Anógeia 4 Frathiás 0 Kounáli 21 Tsampí 11 Choumeriákos Ágios Konstantínos 3 Choumeriákos 174 Fourní Chavgás 5 Doriés 36 Fourní 221 Sýrmeso 3 Karýdi Mirampéllou Karýdi 83 Aretín luostari (Moní Aretíou) 2 Kastélli Kastélli 95 Latsída Agóroi 2 Latsída 247 Zoúrva 0 Neápoli Adravástos 0 Ágios Nikólaos 0 Amygdaléa 0 Dílakkos 7 Finokaliá 7 Koudoúmalos 4 Kouroúnes 45 Makrygénnisa 2 Neápoli 2 683 Nispítas 25 Nofaliás 28 Patsópoulos 15 Perámpela 5 Peronídes 5 Pétros 0 Romanós 2 Soúvlos 10 Xerá Xýla 0 Nikithianós Nikithianós 63 Platypódi 5 Voulisméni Voulisméni 337 Xirolímni 11 Vrýses Drási 0 Giofýri 0 Vrýses 293 Yhteensä: 4 463 == Lähteet == == Aiheesta muualla == Luokka:Ágios Nikólaos Luokka:Kreetan entiset kunnat Luokka:Kreetan kaupungit
Felix Oinas

Felix Oinas (6. maaliskuuta 1911 TarttoEesti biograafiline andmebaas ISIK – 25. syyskuuta 2004 Bloomington, Indiana, YhdysvallatFelix Oinas, Obituary, Indianan yliopisto (sisältää tietoa mutta s.aika väärin)), virolaissyntyinen folkloristi ja kielitieteilijä. Hän oli Indianan yliopiston slaavilaisten ja uralilais-altailaisten kielten professori vuodesta 1965. Hän oli aikanaan itämerensuomalaisten kansojen folkloren ja mytologian tunnetuimpia tutkijoita.Facta 2001, WSOY 1985, 12. osa, palsta 262 Hän sai Tarton yliopiston kunniatohtorin arvon vuonna 1999. == Lähteet == Luokka:Virolaiset folkloristit Luokka:Virolaiset kielitieteilijät Luokka:Virolaiset professorit Luokka:Vuonna 1911 syntyneet Luokka:Vuonna 2004 kuolleet Luokka:Amerikanvirolaiset henkilöt
Ruben Österberg

Ruben Fredrik Österberg (30. lokakuuta 1895 Helsinki – tammikuu 1959 Tammisaari)Maaherra R. Österberg Hallstén-Kallia kuollut (maksullinen artikkeli) Helsingin Sanomat 30.1.1959, HS Aikakone. Viitattu 6.3.2018. oli Ahvenanmaan läänin maaherra vuosina 1938–1945. Hän oli lakitieteen lisensiaatti.Kuka kukin on (Aikalaiskirja) : Who's who in Finland / 1954, sivu 1015 Österberg oli vuonna 1923 Uudenkaarlepyyn pormestarina, vuosina 1923–1928 Mustasaaren nimismiehenä sekä yksityisenä asianajajana ja 1928–1938 Vaasan raastuvanoikeuden oikeusneuvosmiehenä, mistä virasta hänet nimitettiin Ahvenanmaan maaherraksi vuonna 1938. Hän oli myös Landtmannabankenin Vaasan- konttorin varajohtajana 1928–1930. Maaherrakautensa jälkeen Österberg oli vuodesta 1945 Raaseporin tuomiokunnan tuomarina. Hän kuului vuodesta 1948 Tammisaaren kaupunginvaltuustoon ja toimi 1950-luvulla sen puheenjohtajana. == Lähteet == Luokka:Ahvenanmaan maaherrat Luokka:Suomalaiset tuomarit Luokka:Tammisaaren kaupunginvaltuutetut Luokka:Vuonna 1895 syntyneet Luokka:Vuonna 1959 kuolleet
Poul Kjærholm

thumb|250x250px|Lepotuoli PK 24, 1965 Poul Kjærholm [pol 'kjæholm] (8. tammikuuta 1929 Østervrå – 18. huhtikuuta 1980 Hillerød) oli tanskalainen huonekalumuotoilija. Kjærholm syntyi Tanskan Østervråssa ja aloitti työuransa huonekalupuusepän apulaisena Gronbechissa 1948. Vuonna 1952 hän aloitti opinnot Kööpenhaminan muotoilukorkeakoulussa Erik Herløwin ja Palle Suensonin johdolla ja pääsi käytännön työkokemuksensa ja henkilökohtaisten ominaisuuksiensa ansiosta pian myös opetustehtäviin.Iovine, Julie V.: Artist Dossier: Poul Kjaerholm, ARTINFO 24.4.2008, viitattu 15.10.2015. == Elämä ja ura == 1950-luvun puolivälistä lähtien Kjærholm suunnitteli kalusteita ystävänsä Ejvind Kold Christiansenin yritykselle. Kjærholmin omintakeinen tyyli tulee esiin jo vuonna 1952 esitellyssä minimalistisessa PKO- vanerikalustesarjassa. Vuonna 1958 Poul Kjærholm teki kansainvälisen läpimurron Pariisissa järjestetyssä Formes Scandinaves -näyttelyssä. Samana vuonna hän sai Lunning-palkinnon PK22-tuolistaan. Vuosina 1957 ja 1960 hän voitti Milanon triennaalin pääpalkinnon. Poul Kjærholm käytti muiden sen ajan tanskalaismuotoilijoiden tavoin paljon puupintoja, mutta muita enemmän myös metallia kalustekonstruktioissaan. Kjærholmin useimpien kalustemallien alkuperäinen valmistaja oli E. Kold Christensen Hellerupissa. Vuodesta 1982 monia niistä on valmistanut uustuotantona tanskalainen Fritz Hansen -yhtiö. Vuonna 2004 Kjærholmin poika perusti Kjærholm Productions -yrityksen valmistamaan Fritz Hansenin mallistosta pois jätettyjä Poul Kjærholmin kalusteita. Kjærholmin kalusteita on monien pohjoismaisten ja saksalaisten muotoilumuseoiden sekä muun muassa New Yorkin Modernin taiteen museon ja Lontoon Victoria and Albert Museumin kokoelmissa. Poul Kjærholm oli naimisissa arkkitehti Hanne Kjærholmin kanssa.Helle Bay, "Hanne Kjærholm (1930-2009)", Dansk Kvindebiografisk Leksikon. ==Lähteet== == Kirjallisuutta == * Fagerholt, Nils: Poul Kjaerholm (English Edition), Arktitektens Forlag, Copenhagen 1999, ISBN 978-87-7407-206-5 * Sheridan, Michael: The Furniture of Poul Kjærholm: Catalogue Raisonné, Gregory R. Miller & Co 2008. == Aiheesta muualla == * Kjærholmista Fritz Hansenin sivustolla * Kjærholm Productionin verkkosivusto * Kuvia Kjærholmin kalusteista * 2006 Louisiana exhibition, artikkeli ArcSpace- verkkolehdessä Luokka:Vuonna 1929 syntyneet Luokka:Vuonna 1980 kuolleet Luokka:Tanskalaiset muotoilijat
Wladimir Köppen

Wladimir Peter Köppen (8. lokakuuta (J: 25. syyskuuta) 1846 Pietari, Venäjä – 22. kesäkuuta 1940 Graz, Itävalta) oli Venäjällä syntynyt saksalainen maantieteilijä, meteorologi, klimatologi ja kasvitieteilijä. Köppen vietti lapsuutensa ja nuoruutensa Krimillä ja Pietarissa. Hän opiskeli Pietarissa, Heidelbergissä ja Leipzigissa, jossa valmistui yliopistosta 1870. Vuosina 1872–1875 hän työskenteli meteorologina Venäjän ilmatieteen laitoksella, mutta palasi sitten Saksaan ja työskenteli meteorologina Hampurissa vuoteen 1919. Köppenin tunnetuin työ on hänen vuonna 1936 julkaisemansa Köppenin ilmastoluokitus. Köppenin isä oli saksalaissyntyinen venäläinen etnografi Peter von Köppen (1793–1864). Hänen tyttärensä Else (s. 1892) avioitui vuonna 1913 meteorologi ja tutkimusmatkailija Alfred Wegenerin kanssa. ==Lähteet== * Luokka:Vuonna 1846 syntyneet Luokka:Vuonna 1940 kuolleet Luokka:Saksalaiset maantieteilijät Luokka:Saksalaiset meteorologit Luokka:Saksalaiset kasvitieteilijät
Köppen

Köppen voi viitata seuraaviin: * Kerstin Köppen (s. 1967), saksalainen soutaja * Peter von Köppen, (1793–1864), saksalaissyntyinen venäläinen tilastotieteilijä, etnografi ja bibliografi * Wladimir Köppen (1846–1940), Venäjällä syntynyt saksalainen meteorologi * Köppenin ilmastoluokitus, Wladimir Köppenin kehittämä ilmastoluokitus Luokka:Luettelot henkilöistä sukunimen mukaan
Pingxiang

Pingxiang (, pinyin: Píngxiāng Shì) on prefektuuritason kaupunki Kiinan Jiangxin maakunnan länsiosassa. Kaupungin keskusta sijaitsee linnuntietä noin 232 kilometriä maakunnan pääkaupungista Nanchangista länsilounaaseen. Prefektuurin pinta-ala on 3 824 neliökilometriä ja väkiluku 1,85 miljoonaa (2010). Prefektuuri rajoittuu pohjoisessa Changshan, idässä Yichunin ja Ji’anin, sekä lännessä Zhuzhoun prefektuureihin. Piirikuntatasolla prefektuuri jakautuu kahteen kaupunkipiiriin ja kolmeen piirikuntaan seuraavasti: Piirit ja kaupungit 1\. Anyuan, (kaupunki)piiri 2\. Xiangdong, (kaupunki)piiri Piirikunnat 3\. Lianhua, 4\. Luxi ja 5\. Shangli. 萍乡站外景Pingxiang Railway Station1.JPG|Pingxiangin rautatieasema. Pingxiang,_JX,_PRC.jpg|Kadunristeys Pingxiangin keskustassa. Ayfg-sjgc- yj21.jpg|Century Square Pingxiangissa. Pingxiang kongmiao 8664.jpg|Kungfutsen temppeli Pingxiangissa. ==Lähteet== == Aiheesta muualla == * Pingxiang Overview (chinatravel.com) * Pingxiang Travel Guide (travelchinaguide.com) Luokka:Jiangxin kaupungit Luokka:Jiangxin prefektuurit
Luettelo Pohjoisterritorion paikallishallintoalueista

Luettelo Pohjoisterritorion paikallishallintoalueista käsittää Australian hallintoalueen Pohjoisterritorion paikallishallintoalueet (). Paikallishallintoalueita on 16, joiden lisäksi Pohjoisterritoriossa on viisi aluetta jotka eivät kuulu paikallishallinnon piiriin. Nykyinen aluejako on vuodelta 2008, jolloin alueiden määrää vähennettiin 61:stä kuuteentoista. ==Paikallishallintoalueet== Nimi Tyyppi Asukasluku (2010) Alice Springs Town Barkly Region Belyuen Shire Central Desert Region Coomalie Shire Darwin City East Arnheim Region Katherine Town Litchfield Municipality MacDonnell Region Palmerston City Roper Gulf Region Tiwisaaret Shire Victoria-Daly Region Wagait Shire West Arnheim Region Kunnallishallinnoton alue - ==Muut alueet== * Nhulunbuy * Alyangula * Unincorporated Top End Region * Darwin Rates Act Area * Yulara ==Lähteet== Luokka:Pohjoisterritorio Pohjoisterritorio Pohjoisterritorion paikallishallintoalueet
Johannes Oinonen

Johannes Johnsson Oinonen, Johannes Johansson Oinoinen, "Niittahon Jussi", (16. toukokuuta 1874Vermlannin murretta, Kotimaisten kielten keskus (sisältää linkin äänitettyyn haastatteluun, joka mahdollisesti toimii parhaiten Internet Explorerilla) – 13. helmikuuta 1965Markku Rauhalahti: Metsäsuomalaiset ja suomalaismetsät (Esitelmä Tampereen Suomalaisella klubilla)Johannes Oinoisen hautakivi, Torsbyn Finnskog-keskuksen kuva-arkisto oli tiettävästi viimeisiä suomen kieltä taitaneita metsäsuomalaisiaMigrationinstitute.fi . Hän oli kotoisin Nyskogan pitäjästä Norra Viggenin kylästä.Finnskogen, Seppo.se Oinonen puhui sujuvasti vanhaa suomea, ruotsia, norjaa ja vähän englantia. Hän antoi runsaasti haastatteluja lehtiin ja esiintyi Hylands Hörna -ohjelmassa. Ohjelman jälkeen häntä varten rakennettiin uusi talo, mutta hän ei muuttanut sinne, koska se ei ollut hänen makuunsa. == Lähteet == Luokka:Ruotsinsuomalaiset henkilöt Luokka:Vuonna 1874 syntyneet Luokka:Vuonna 1965 kuolleet
Fróði Benjaminsen

Fróði Benjaminsen (s. 14. joulukuuta 1977, Toftir) on färsaarelainen jalkapalloilija, joka pelaa keskikenttäpelaajana tai puolustajana. Parhaat vuotensa hän on pelannut HB Tórshavnissa, minkä lisäksi hän on edustanut lukuisia kertoja Färsaarten maajoukkueetta. Benjaminsen on ollut maajoukkueen kapteeni vuodesta 2008. Hän lopetti uransa vuonna 2015, mutta teki vielä HB Tórshavnin kanssa sopimuksen vuodelle 2016. == Lähteet == Luokka:Färsaarelaiset jalkapalloilijat Luokka:Vuonna 1977 syntyneet Luokka:Elävät henkilöt
Xinyu

Xinyu (, pinyin: Xīnyú Shì) on prefektuuritason kaupunki Kiinan Jiangxin maakunnassa. Kaupungin keskusta sijaitsee linnuntietä noin 135 kilometriä maakunnan pääkaupunki Nanchangista lounaaseen. Prefektuurin pinta-ala on 3 178 neliökilometriä ja väkiluku 1,139 miljoonaa (2010). Prefektuuri rajoittuu pohjoisessa Yichunin ja etelässä Ji’anin prefektuureihin. Piirikuntatasolla prefektuuri jakautuu Yushuin kaupunkipiiriin (渝水区) ja Fenyin piirikuntaan (分宜县). XinYu.jpg|Yuzhoun silta. XinYu cityCenter 2007.JPG|Näkymä keskustassa vuonna 2007. Baoshi Park.JPG|Baoshin puisto. Kuixingge.JPG|Kuixingin paviljonki. ==Lähteet== == Aiheesta muualla == Luokka:Jiangxin kaupungit Luokka:Jiangxin prefektuurit
Jyri Keskiaho

Jyri Keskiaho (s. 21. helmikuuta 1989 Pudasjärvi) on suomalainen freestylemoottorikelkkailun (FSX) ammattilainen. Keskiaho syntyi Pudasjärvellä, mutta muutti jo opiskeluaikoinaan Rovaniemelle. Hän on tullut tunnetuksi näyttävistä freestylenäytöksistään. Ennen freestyleuraansa Keskiaho kilpaili snowcrossmoottorikelkkailussa 10 vuotta. Useat loukkaantumiset kaudella 2008–2009 vaativat pitkän kuntoutusjakson, jonka jälkeen snowcrossura päättyi. Vuonna 2011 Keskiaho alkoi panostaa systemaattisesti freestyleen ja kovan työn tuloksena hän sijoittui toiseksi vuoden 2014 Pohjoismaiden mestaruuskilpailussa Levillä. Keskiaho tunnetaan erilaisten tapahtumien vetonaulana niin kesällä kuin talvella. Suurimpiin näytöksiin lukeutuvat muun muassa esiintyminen Gumball 3000 -tapahtumassa Helsingin Narinkkatorilla vuonna 2013 sekä Kiinan Changbaishanissa järjestetyssä talvikauden avauksessa vuonna 2015. Kiinassa hän osallistui myös moottorikelkkaenduron kutsukilpailuun, jonka hän voitti. Keskiaho on myös vakiinnuttanut paikkansa laskettelijoiden kauden päättävässä Ruka Spring Break tapahtumassa, jossa hän on ollut esiintymässä useana vuonna peräkkäin. Vuonna 2017 Keskiaho teki ensimmäisenä suomalaisena takaperinvoltin moottorikelkalla. == Lähteet == == Aiheesta muualla == * Jyri Keskiahon profiili Battery Energy Drinkin sivuilla * Jyri Keskiaho kotisivut * Jyri Keskiaho Instagram Luokka:Suomalaiset moottorikelkkailijat Luokka:Vuonna 1989 syntyneet Luokka:Elävät henkilöt
Sadik Mujkič

kaksikko ip= perämiehetön kaksikko nelonen ip= perämiehetön nelonen Sadik Mujkič (s. 29. helmikuuta 1968 Jesenice) on slovenialainen soutaja, joka saavutti olympiamitalin sekä Jugoslavian että Slovenian edustajana. Hän on pituudeltaan 190 cm. Hän edusti Bled VK -seuraa. Mujkič voitti Jugoslavian edustajana Sašo Mirjaničin kanssa nuorten maailmanmestaruuden perämiehettömässä kaksikossa 1986. Hän saavutti samassa veneluokassa olympiapronssia Bojan Prešernin parina Soulissa 1988. Hän oli MM-kilpailuissa kuudes perämiehettömässä kaksikossa 1989 ja seitsemäs perämiehettömässä nelosessa 1990. Mujkič kuului Milan Janšan, Janez Klemenčičin ja Sašo Mirjaničin kanssa Slovenian perämiehettömään neloseen, joka saavutti olympiapronssia Barcelonassa 1992. Hän oli MM-kilpailuissa perämiehellisessä kaksikossa seitsemäs 1993 sekä perämiehettömässä nelosessa neljäs 1994 ja kahdeksas 1995. Atlantan olympialaisissa 1996 hän sijoittui perämiehettömässä nelosessa neljänneksi. Hän oli samassa veneluokassa neljäs myös MM- kilpailuissa 1997. == Lähteet == Luokka:Jugoslavialaiset soutajat Luokka:Slovenialaiset soutajat Luokka:Jugoslavialaiset olympiamitalistit Luokka:Slovenialaiset olympiamitalistit Luokka:Vuonna 1968 syntyneet Luokka:Elävät henkilöt
Vernazza

Vernazza on kunta La Spezian maakunnassa, Ligurian alueella, Pohjois- Italiassa. Vernazza sijaitsee Rivieran rannikolla. Kunnassa asui 939 ihmistä joulukuussa 2011. Vernazza on yksi viidestä kylästä, jotka muodostavat Unescon maailmanperintöluetteloon kuuluvan Cinque Terren alueen. ==Lähteet== ==Aiheesta muualla== Luokka:La Spezian maakunnan kunnat
Janez Klemenčič

nelonen ip= perämiehetön nelonen Janez "Jani" Klemenčič (s. 21. syyskuuta 1971 Jesenice) on slovenialainen soudun olympia- ja MM-mitalisti. Hän on pituudeltaan 190 cm. Hän edusti Bled VK -seuraa. Klemenčič kuului Milan Janšan, Sašo Mirjaničin ja Sadik Mujkičin kanssa Slovenian perämiehettömään neloseen, joka saavutti olympiapronssia Barcelonassa 1992. Hän oli samassa veneluokassa MM-kilpailuissa neljäs 1994 ja kahdeksas 1995. Hän sijoittui perämiehettömässä nelosessa neljänneksi Atlantan olympialaisissa 1996, MM- kilpailuissa 1997 ja Sydneyn olympialaisissa 2000. Klemenčič voitti perämiehettömässä nelosessa maailmancupin kilpailun Sevillassa 2001. Hän sai samassa veneluokassa MM-pronssia Luzernissa 2001 sekä sijoittui neljänneksi MM-kilpailuissa 2002 ja yhdeksänneksi Ateenan olympialaisissa 2004. == Lähteet ja huomautukset == Luokka:Slovenialaiset soutajat Luokka:Slovenialaiset olympiamitalistit Luokka:Vuonna 1971 syntyneet Luokka:Elävät henkilöt
Bojan Prešern

kaksikko ip= perämiehetön kaksikko Bojan Prešern (s. 4. elokuuta 1962 Jesenice) on slovenialainen soudun olympiamitalisti, joka aktiiviurallaan edusti Jugoslaviaa. Hän on pituudeltaan 191 cm. Hän edusti Bled VK -seuraa. Prešern sijoittui perämiehettömässä nelosessa MM-kilpailuissa kahdeksanneksi 1985, kymmenenneksi 1986 ja yhdeksänneksi 1987. Hän saavutti Sadik Mujkičin kanssa olympiapronssia perämiehettömässä kaksikossa Soulissa 1988. Hän oli MM- kilpailuissa kuudes perämiehettömässä kaksikossa 1989 ja seitsemäs perämiehettömässä nelosessa 1990. == Lähteet ja huomautukset == Luokka:Jugoslavialaiset soutajat Luokka:Slovenialaiset soutajat Luokka:Jugoslavialaiset olympiamitalistit Luokka:Vuonna 1962 syntyneet Luokka:Elävät henkilöt
Heikki Bergholm

Heikki Bergholm (s. 1956) on suomalainen yritysjohtaja ja diplomi-insinööri. Hän on toiminut Lassila & Tikanojan hallituksen puheenjohtajana vuodesta 2011 lähtien ja huhtikuusta 2015 elokuuhun 2016 valtion sijoitusyhtiö Solidiumin väliaikaisena hallituksen puheenjohtajana. Bergholm toimi vuosina 2002–2006 Suominen Yhtymä Oyj:n toimitusjohtajana ja teki tätä ennen pitkän uran Lassila & Tikanojassa, jossa hän toimi muun muassa toimitusjohtajana vuodet 1998–2001. Hän kuului aikaisemmin myös muun muassa Kemiran, Componentan ja Spondan hallituksiin. Componentassa hän oli vuosikymmenen ajan hallituksen puheenjohtaja. == Lähteet == Luokka:Suomalaiset yritysjohtajat Luokka:Suomalaiset insinöörit Luokka:Vuonna 1956 syntyneet Luokka:Elävät henkilöt
Denis Žvegelj

Kaksikko ip = perämiehetön kaksikko Denis Žvegelj (s. 24. kesäkuuta 1972 Jesenice) on slovenialainen soudun olympia- ja MM-mitalisti, joka aktiiviurallaan edusti myös Jugoslaviaa. Hän edusti Bled VK -seuraa. Žvegelj voitti Jugoslavian edustajana nuorten maailmanmestaruuden perämiehettömässä kaksikossa Iztok Čopin kanssa 1989 ja 1990. Aikuisten MM-kilpailuissa hän sijoittui seitsemänneksi perämiehettömässä nelosessa 1990. Hän sai Čopin parina MM-hopeaa perämiehettömässä kaksikossa Wienissä 1991. Žvegelj ja Čop saavuttivat Slovenialle olympiapronssia perämiehettömässä kaksikossa Barcelonassa 1992. He saivat samassa veneluokassa MM-pronssia Račicessa 1993. Žvegelj sijoittui perämiehettömässä nelosessa kahdeksanneksi MM-kilpailuissa 1995 sekä neljänneksi olympialaisissa 1996 ja MM-kilpailuissa 1997. == Lähteet ja huomautukset == Luokka:Jugoslavialaiset soutajat Luokka:Slovenialaiset soutajat Luokka:Slovenialaiset olympiamitalistit Luokka:Vuonna 1972 syntyneet Luokka:Elävät henkilöt
A. Ahlström

A. Ahlström Oy (maaliskuuhun 2023 Ahlström Capital Oy) on perheomisteinen sijoitusyhtiö. Sen portfolio koostuu teollisuussijoituksista, jotka käsittävät sijoituksia sekä noteerattuihin että noteeraamattomiin yhtiöihin, sekä kiinteistösijoituksista, jotka koostuvat kiinteistö- ja metsäomistuksista. Teollisuussijoituksista merkittävimmät ovat yhtiön omistusosuudet noteeratuissa Detection Technologyssa, Glastonissa ja Suomisessa sekä noteerattomissa Enics AG:ssa ja M&J; Recyclingissä. Portfolioon kuuluu lisäksi Ahlström Invest B.V., jolla on merkittävä omistus Ahlstrom-Munksjössä. == Historia == Sijoitusyhtiö Ahström Capital Oy syntyi vuonna 2001, kun Ahlströmin suvun omistama perheyhtiö jakaantui kolmeen osaan: Ahlström Capitaliin, A. Ahlström Osakeyhtiöön ja sittemmin pörssilistautuneeseen Ahlstromiin (myöh. Ahlstrom-Munksjö). Ahlström Capitalilla on 268 osakkeenomistajaa, joista suurin yksittäinen on Antti Ahlström Perilliset Oy (6,2 %) eikä yhdenkään muun osakkeenomistajan omistus ylitä viittä prosenttia. Kesällä 2014 Ahlström Capital osti Destian Suomen valtiolta. Kuten valtiokin ennen myyntiä, Ahlström Capital omisti Destian kokonaan. Yhtiön toimitusjohtajana vuodesta 2008 toiminut Panu Routila siirtyi Konecranesin toimitusjohtajaksi loppuvuodesta 2015, ja hänen tilalleen valittiin Rettig Groupin toimitusjohtaja Hans Sohlström. Sohlström siirtyi Ahlstrom-Munksjön toimitusjohtajaksi keväällä 2018, minkä jälkeen hänen seuraajakseen valittiin Tiedon talousjohtaja Lasse Heinonen. == Lähteet == == Aiheesta muualla == * A. Ahlström Luokka:Helsinkiläiset yritykset Luokka:Suomalaiset sijoitusyhtiöt Luokka:Suomalaiset perheyritykset
I See a Star

I See a Star (alun perin Ik zie een ster) on Mouth & MacNeal -duon esittämä kappale, joka edusti Alankomaita vuoden 1974 Eurovision laulukilpailussa. Se sai viisitoista pistettä ja sijoittui kolmanneksi. Kappale on Hans van Hemertin säveltämä. Euroviisumenestyksen lisäksi se nousi lukuisten valtioiden listoille, esimerkiksi Britannian sijalle 8. Irlannissa ”I See a Star” ylsi listaykköseksi. Suomeksi kappaleen ovat laulaneet nimellä ”Nään täysikuun” Rolf Bergström, Finntrio ja Päivi Paunu. == Listasijoitukset == Valtio Korkein sijoitus Listaviikot Nousu listalle Lähde 1\. 11 2.5.1974 3\. 10 23.3.1974 3\. 18 viikko 17/1974 4\. 10 13.4.1974 8\. 10 4.5.1974 15\. toukokuu 1974 == Lähteet == Luokka:Alankomaiden euroviisuedustuskappaleet Luokka:Vuoden 1974 euroviisuedustuskappaleet
Ensihoidon vastuulääkäri

Ensihoidon vastuulääkäri on lääkäri, joka vastaa terveydenhuoltolain hyvinvointialueelta edellyttämästä ensihoidon järjestämisestä ja toiminnan ohjaamisesta. Ensihoidon vastuulääkäri on vastuualueensa ensihoidon korkein auktoriteetti, jonka alaisuudessa kaikki hyvinvointialueen ensihoitoa tarjoavat tahot toimivat. On huomattava, että ensihoidon vastuulääkärillä ei tarkoiteta ensihoitolääkäriä eli lääkäriä, joka toimii operatiivisesti hoitolaitosten ulkopuolisessa ensihoidossa. Suurin osa ensihoidon vastuulääkäreistä kuitenkin osallistuu myös alueensa operatiiviseen ensihoitotoimintaan ensihoitolääkäreinä esimerkiksi päivystämällä lääkäri- tai helikopteriyksikössä. == Katso myös == * Ensihoitopalvelu Suomessa * Porrastettu ensihoitojärjestelmä Luokka:Ensihoito
Niilo Perander

Nils August ”Niilo” Perander (4. kesäkuuta 1850 Kuopio – 17. marraskuuta 1906 Viipuri) oli suomalainen varatuomari, joka toimi Viipurin hovioikeuden hovioikeudenneuvoksena vuosina 1890–1902 sekä edelleen vuonna 1906 juuri ennen kuolemaansa. Ensimmäisen sortokauden aikana 1902 Perander erotettiin virastaan poliittisista syistä. Hänen isänsä oli Kuopion pormestari Nils Fredrik Perander ja sisar runoilija Emma Åkerman. Opiskeluaikoinaan Perander esitti Aramin roolin Aleksis Kiven näytelmän Lea kantaesityksessä, joka nähtiin Helsingin Nya Teaternissa 10. toukokuuta 1869. Ensi-iltaa on myöhemmin pidetty suomenkielisen ammattiteatterin syntyhetkenä. Ohjaaja Kaarlo Bergbomille Peranderin esitteli hänen opiskelutoverinsa Johan Jacob Ahrenberg, jonka enon luona Perander asui opiskellessaan Helsingin yliopistossa.Paavolainen, Pentti: Nuori Bergbom – Kaarlo Bergbomin elämä ja työ I, 1843–1872, s. 404. Taideyliopiston Teatterikorkeakoulu, Helsinki, 2014. ISBN 978-952-66702-2-5. Teoksen verkkoversio == Lähteet == Luokka:Suomalaiset juristit Luokka:Suomalaiset teatterinäyttelijät Luokka:Vuonna 1850 syntyneet Luokka:Vuonna 1906 kuolleet
Berndt Ahnger

Berndt Johan Ahnger (3. kesäkuuta 1840 Rautalampi – 4. heinäkuuta 1890 Porvoon pitäjä) oli suomalainen varatuomari, joka työskenteli Suomen senaatin virkamiehenä muun muassa kauppa- ja teollisuustoimikunnassa. Hän kuoli heinäkuussa 1890 kesähuvilallaan Porvoon maalaiskunnassa. Ahnger esitti Joasin roolin Aleksis Kiven näytelmän Lea kantaesityksessä, joka nähtiin Helsingin Nya Teaternissa 10. toukokuuta 1869. Ensi-iltaa on myöhemmin pidetty suomenkielisen ammattiteatterin syntyhetkenä. Jari Halosen elokuvassa Aleksis Kiven elämä Ahngeria näytteli Esa Valkiala. Viitattu 16.10.2015. Berndt Ahngerin puoliso oli kirjailija Mina Ahnger. == Lähteet == Luokka:Suomalaiset juristit Luokka:Suomalaiset teatterinäyttelijät Luokka:Vuonna 1840 syntyneet Luokka:Vuonna 1890 kuolleet
Antonia Gerena Rivera

Antonia Gerena Rivera (19. toukokuuta 1900 Loíza – 2. kesäkuuta 2015 Miamihttp://obits.dignitymemorial.com/dignity- memorial/obituary.aspx?n=ANTONIA- GERENA+RIVERA&lc;=0491&pid;=175001818∣=6469205) oli puertoricolainen nainen. Hänestä tuli vanhimmaksi koskaan elänyt puertoricolainen nainen hänen ohitettuaan Ramona Trinidad Iglesias-Jordanin iän. Antonia Gerena Rivera kuoli Floridassa 2. kesäkuuta 2015 115 vuoden ja 14 päivän iässä. ==Lähteet== Luokka:Maailman vanhimmat henkilöt Luokka:Yli 110-vuotiaiksi eläneet puertoricolaiset Luokka:Vuonna 1900 syntyneet Luokka:Vuonna 2015 kuolleet
Veijo Varpio

Veijo Aleksanteri Varpio (8. syyskuuta 1928 Kotka – 7. lokakuuta 2015 Helsinki) oli suomalainen oopperalaulaja (tenori) ja juristi. Hän toimi Savonlinnan oopperajuhlien tuotantojohtajana vuodesta 1978 ja sen jälkeen vuodesta 1980 Helsingin juhlaviikkojen toiminnanjohtajana 14 vuotta.Kuolleet: Veijo Varpio 1928–2015. Oopperalaulaja toi juhlaviikoille tähtiloistoa. Helsingin Sanomat 16.10.2015. Varpio valmistui 1959 lainopin kandidaatiksi Helsingin yliopistosta.Kuka kukin on 1978. Hän teki oopperalaulajauransa Saksassa, jossa lauloi 19 vuotta. Hän oli aloittanut oopperauransa Kansallisoopperassa vuonna 1949 ja lauloi siellä solistina 1956–1959, minkä jälkeen hän siirtyi Saksaan. Hän oli käynnistämässä Taiteiden yö -tapahtumaa ja jo lakannutta Helsinki-biennaalia, josta tuli sittemmin Musica nova Helsinki -festivaali. == Lähteet == ==Kirjallisuutta== * Luokka:Suomalaiset juristit Luokka:Suomalaiset oopperalaulajat Luokka:Vuonna 1928 syntyneet Luokka:Vuonna 2015 kuolleet
Bulwark-luokka

Bulwark-luokka oli Britannian kuninkaallisen laivaston viimeinen puurunkoinen höyrykonein varustettu 91-tykkinen linjalaivaluokka, jonka kahdentoista aluksen valmistus aloitettiin. Niiden työt aloitettiin vasta HMS Warriorin kölinlaskun jälkeen. Maaliskuussa 1861 alusten valmistus keskeytettiin ja seitsemän alusta muutettiin panssarifregateiksi. HMS Bulwark ja HMS Robust varastoitiin lähes valmiina, kunnes ne romutettiin vuosina 1873 ja 1872. == Alukset == Luokan alusten suunnittelu pohjautui 101-tykkisten Duncan-luokan alusten suunnitelmiin ja niistä saatuihin kokemuksiin. Alusten koko oli sama, mutta rakenteiden suunnittelu oli uudistettu pienemmälle tykkimäärälle. Bulwark-luokan linjalaivatWinfield, Rif s. 46 Nimi Telakka Kölinlasku Vesille Valmis Kohtalo HMS Bulwark Chathamin telakka 8. maaliskuuta 1859 työt keskeytetty 7. maaliskuuta 1861 romutettu 1873 HMS Robust Devonportin telakka 31. lokakuuta 1859 työt keskeytetty 22. maaliskuuta 1861 romutettu 1872 HMS Repulse Woolwichin telakka 19. huhtikuuta 1859 25. huhtikuuta 1868 31. tammikuuta 1870 romutettu 1889 HMS Zealous Pembroken telakka 21. lokakuuta 1859 7. maaliskuuta 1864 4. lokakuuta 1866 romutettu 1886 HMS Royal Alfred Portsmouthin telakka 1. joulukuuta 1859 15. lokakuuta 1864 23. maaliskuuta 1867 romutettu 1885 HMS Royal Oak Chatham 1. toukokuuta 1860 10. syyskuuta 1862 huhtikuu 1863 romutettu 1885 HMS Prince Consort (ex- HMS Triumph) Pembroke 13. elokuuta 1860 26. kesäkuuta 1862 huhtikuu 1864 romutettu 1882 HMS Ocean Devonport 23. elokuuta 1860 19. maaliskuuta 1862 huhtikuu 1865 romutettu 1886 HMS Caledonia Harwich 10. lokakuuta 1860 24. lokakuuta 1862 huhtikuu 1865 romutettu 1886 HMS Kent Portsmouth 10. lokakuuta 1860 ei - tilaus peruutettu 12. joulukuuta 1863 HMS Blake Pembroke ei - - tilaus peruutettu 12. joulukuuta 1863 HMS Pitt Chatham ei - - tilaus peruutettu 12. joulukuuta 1863 == Lähteet == * === Viitteet === *
Pauliina Grym

Pauliina Grym (o.s. Tuomola, s. 1977) on suomalainen kulttuuritoimittaja. Hän työskentelee Yleisradion kulttuurin ajankohtaisohjelma Kulttuuriykkösen toimittajana. Tätä ennen hän työskenteli Kulttuuriykkösen edeltäjässä Kultakuumeessa ja toimittajana Pilkun jälkeen -kirjallisuusohjelmassa (Yle Teema), joka kuului KOURA-palkittuun Kirjojen Suomi -kokonaisuuteen (2017). Grym on toiminut avustajana useissa suomalaisissa lehdissä (Kauppalehti, NYT, Helsingin Sanomat, Trendi, Suosikki, Sue, Suomi Finland Perkele) 1990-luvulta lähtien ja kirjoittanut kolme musiikkiaiheista kirjaa. Radiouransa alussa hän työskenteli Radio Cityssä ja Radio Novassa sekä lavajuontajana muun muassa Sonisphere-festivaaleilla Porissa 2010. Viestintätoimisto Deskissä hän työskenteli vuosina 2006–2010. Vuonna 2021 Grym teki Ylelle Rakasmetalli- podcastia Harri Hakasen kanssa. ==Julkaisut== * * * ==Lähteet== ==Aiheesta muualla== * Pauliina Grymin verkkosivut * Kuuluttajan vieras: Toimittaja Pauliina Grym Yle Areena. 21.6.2017. Luokka:Suomalaiset toimittajat Luokka:Vuonna 1977 syntyneet Luokka:Elävät henkilöt
HMS Royal Alfred (1864)

HMS Royal Alfred oli Britannian kuninkaallisen laivaston vuonna 1864 vesillelaskettu puurunkoinen panssarifregatti. == Valmistus == Alus tilattiin Portsmouthin telakalta 91-tykkisenä Bulwark-luokan linjalaivana, ja sen köli laskettiin vuonna 1859. Muutostöiden jälkeen alus laskettiin vesille 15. lokakuuta 1864, ja se valmistui 23. maaliskuuta 1857.Gardiner, Robert s. 11 == Palvelus == Alus romutettiin vuonna 1885. == Lähteet == * * * * === Viitteet === Luokka:Kuninkaallisen laivaston taistelulaivat Luokka:Portsmouthin telakan valmistamat alukset Luokka:Bulwark-luokan linjalaivat
Andraž Vehovar

K-1 = kajakkiyksikkö Andraž Vehovar (s. 1. maaliskuuta 1972 Ljubljana) on slovenialainen koskimelonnan olympiamitalisti sekä joukkuekilpailun MM- ja EM- mitalisti. Hän on pituudeltaan 177 cm. Vehovar saavutti Atlantan olympialaisissa 1996 hopeaa kajakkiyksiköiden pujottelussa 0,43 sekuntia saksalaiselle Oliver Fixille hävinneenä. Hän saavutti samassa lajissa joukkuekilpailussa MM-hopeaa 1995 ja 1999, EM-hopeaa 1996 ja EM-pronssia 1998. == Lähteet ja huomautukset == Luokka:Slovenialaiset koskimelojat Luokka:Slovenialaiset olympiamitalistit Luokka:Vuonna 1972 syntyneet Luokka:Elävät henkilöt
Goldie Steinberg

Goldie Steinberg (30. lokakuuta 1900 Chișinău – 16. elokuuta 2015 New York) oli moldovalaissyntyinen nainen. Hän syntyi Moldovan pääkaupungissa Chișinăussa 30. lokakuuta 1900 juutalaiseen perheeseen ja muutti Yhdysvaltoihin vuonna 1923. Steinberg kuoli New Yorkissa 114 vuoden ja 290 päivän iässä 16. elokuuta 2015. Steinberg on vanhimmaksi elänyt moldovalaissyntyinen nainen koskaan ja todistetusti vanhimmaksi elänyt juutalainen henkilö. Steinberg on myös todistetusti vanhin Venäjän keisarikunnan alueella syntynyt henkilö. ==Lähteet== Luokka:Moldovalaiset henkilöt Luokka:Yli 110-vuotiaiksi eläneet moldovalaiset Luokka:Yli 110-vuotiaiksi eläneet yhdysvaltalaiset Luokka:Vuonna 1900 syntyneet Luokka:Vuonna 2015 kuolleet
HMS Zealous (1864)

HMS Zealous oli Britannian kuninkaallisen laivaston vuonna 1864 vesillelaskettu puurunkoinen panssarifregatti. == Valmistus == Alus tilattiin Pembroken telakalta 91-tykkisenä Bulwark-luokan linjalaivana, ja sen köli laskettiin vuonna 1859. Muutostöiden jälkeen alus laskettiin vesille 7. maaliskuuta 1864, ja se valmistui 4. lokakuuta 1866.Gardiner, Robert s. 13 == Palvelus == Alus romutettiin vuonna 1886. == Lähteet == * * * * === Viitteet === Luokka:Kuninkaallisen laivaston taistelulaivat Luokka:Bulwark-luokan linjalaivat